කසුන් ද සිල්වා නිෂ්පාදන කළමනාකරණයෙන් දායක වන අතර චාමර සමරවික්‍රමගේ රේඛීය නිෂ්පාදනයකි.තරුමලී ස්වර්ණවාහිනී ආයතනයේ නිෂ්පාදනයක් ලෙස එළි දකියි.කඳුරට සංස්කෘතික සහ කලා සංගමය මගින් සංවිධානය කළ සිනමා සක්විති ගාමිණී ෆොන්සේකා සහ ඉන්දීය රංගන ශිල්පී එම්. ජී. රාමචන්ද්‍රන් යන මහත්වරුන්ගේ ගුණ සැමරුම් උළෙලක් මහනුවර කැප්පෙටිපොල ශාලාවේදී පැවැත්විණ.එහිදී කලාව වෙනුවෙන් කළ සේවය උදෙසා අංග රචනා ශිල්පී, කලා භූෂණ සුනිල් ජයවර්ධන මහතා එදින ප්‍රධාන ආරාධිත අමුත්තා වූ ඉන්දීය උප තානාපති ඒ.නඩරාජා අතින් සම්මාන සහතික පත්‍රයක් ලබාගත් මොහොතයි මේ.වලගම්බා රජ සමයේ සෝමා දේවියගේ කතාව රැගත් චිත්‍රපටයක් නිර්මාණය කිරීමට අධ්‍යක්ෂ කීර්ති බණ්ඩාර සූදානම් වෙයි.එහි පෙර නිෂ්පාදන කටයුතු මේ දිනවල සිදු වෙමින් පවතියි.ඡායාරූපයෙන් දැක්වනුයේ චිත්‍රපටයේ පිටපත එහි රචක සුමනසිරි දිසානායක අතින් කීර්තිට, එකල වලගම්බා රජු සැඟ වී සිටි ගිරිඋල්ල මැද්දපොළ රජ මහා විහාරස්ථානයේදී එම විහාරාධිපති මිරිහානේ ධර්මපාල ස්වාමීන් වහන්සේ ඉදිරිපිට දී බාර දුන් මොහොතයි.අද සිට සෑම මාසයක් පාසාම හරවත් චිත්‍රපටයක් ප්‍රදර්ශනය කිරීමට කොළඹ 7, නිදහස් මාවතේ ශ්‍රී ලංකා පදනම් ආයතනයෙහි ඩිජිටල් ෆිල්ම් ඇකඩමිය සූදානම් වේ.ඒ අනුව මෙම මාසයේ චිත්‍රපට දැක්ම අද සවස එම ආයතන පරිශ්‍රයේදී පැවැත්වීමට නියමිතය.‘එක්සිට් තෲ ගිෆ්ට් ෂොප්’ අද තිරගත වන චිත්‍රපටයයි.